داکا (بنگالجا: ঢাকা) بنقلادش اؤلکه‌سینین باشکندی‌دیر. بۇ شهرین ۷ میلیون نفر جمعیتی واردیر کی بۇ تعداد حومه‌سیله بیرلیکده ۱۷ میلیون نفره چاتیر و بئله‌لیکله دونیانین ان بؤیوک شهرلریندن بیری سایاگلیر. داکانین اصلی ساکینلری موسلمان بنگاللاردیرلار. آما هیندو بنگاللار، بوداییلر و مسیحی بنگاللاردا بۇ شهرده یاشاییرلار.

۱۹۴۷-نجی ایلده هیندین تجزیه‌سیندن سوْنرا، داکا شرقی پاکیستانین باشکندی اوْلدو. شرقی و غربی پاکیستان آراسیندا اوْلان اؤنملی سیاسی، ایقتیصادی و فرهنگی ایختیلافلار اۆچون، بۇ شهر بنگلادشین آزادلیق جنگی بویوندا و بیر اوزون مودت اۆچون سرکوب اوْلوندو؛ آما موستقیللیکدن سوْنرا، سورعتلی گئنیشلنمه‌یه شاهید اوْلوب و بنگلادشین سیاسی، ایقتیصادی و فرهنگی مرکزینه چئوریلدی.

داکا دونیانین ان بؤیوک و سورعتلی گئنیشلنمه‌سی اوْلان شهرلریندن بیری اولاراق، موختلیف موشکللرله اوزبه‌اوز اوْلوبدور کی تیرافیک، جورم و جنایت، آلوده‌لیق و فقر اونلارین ان اؤنملیسیدیر. بۇ شهر گونده‌لیک ۶۰۰ میندن آرتیق ریکشا چرخلرینین تیرافیکی اۆچون، «دونیانین ریکشا پایتختی» آدلانیبدیر.
داکا